ช่วยสรุปเรื่อง แมกนีเซียมซิเตรท Magnesium citrate  ได้ไหม
แมกนีเซียมซิเตรท Magnesium citrate คือยาอะไร แมกนีเซียมซิเตรทมีสรรพคุณ คุณสมบัติ รักษาโรคอะไร แมกนีเซียมซิเตรทมีกลไกการออกฤทธิ์อย่างไร แมกนีเซียมซิเตรทมีรูปแบบการจัดจำหน่ายอย่างไร แมกนีเซียมซิเตรทมีขนาดรับประทานอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมรับประทานยาควรทำอย่างไร แมกนีเซียมซิเตรทมีผลไม่พึงประสงค์อย่างไร มีข้อควรระวังการใช้แมกนีเซียมซิเตรทอย่างไร แมกนีเซียมซิเตรทมีปฏิกิริยาระหว่างยากับยาตัวอื่นอย่างไร ควรเก็บรักษาแมกนีเซียมซิเตรทอย่างไร แมกนีเซียมซิเตรทมีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด ยาแก้ท้องผูก Anticonstipation นิ่วในไต Kidney stone ท้องผูก Constipation ท้องเสีย ท้องร่วง ท้องเดิน Diarrhea ลำไส้อุดตัน Intestinal obstruction ยาต้านเอชไอวี ยาสูตรฮาร์ท HAART Highly Active Antiretroviral Therapy คือยาอะไร แมกนีเซียมซิเตรท Magnesium citrate คือ ยาระบายชนิดน้ำ ทางคลินิกใช้เป็นยาแก้ท้องผูก ยานี้จัดเป็นสารประกอบที่เตรียมได้จากเกลือของแมกนีเซียมเข้าทำปฏิกิริยากับกรดซิตริก Citric acid อนึ่ง ชื่ออื่น เช่น Citrate of Magnesia หรือชื่อการค้าอื่น ในต่างประเทศ คือ Citroma แมกนีเซียมซิเตรท ถูกนำมาเป็นส่วนประกอบในอาหารเสริม และใช้ปรับค่าความเป็นกรดด่างในอาหาร ส่วนทางเภสัชภัณฑ์ได้ใช้แมกนีเซียมซิเตรทเป็นยาระบายชนิดน้ำ ด้วยมีกลไกออกฤทธิ์ในลำไส้ของคนเราโดยแมกนีเซียมซิเตรทจะดึงดูดน้ำตามเนื้อเยื่อต่างๆของร่างกายเข้ามาอยู่ในลำไส้หรือที่เรียกกันว่ากระบวนการออสโมซิส Osmosis นั่นเอง การมีน้ำในลำไส้เป็นปริมาณมากจะเกิดการกระตุ้นให้อยากขับถ่ายขึ้นมา ทางคลินิก ยังพบข้อมูลว่าแมกนีเซียมซิเตรทสามารถป้องกันการเกิดนิ่วในไตได้อีกด้วย ทั้งนี้มีเงื่อนไขของการใช้ยาแมกนีเซียมซิเตรทบางประการที่ควรทราบ เช่น ผู้ป่วยต้องไม่มีอาการ ปวดท้อง คลื่นไส้อาเจียน หรือถ่ายมีเลือดปนอุจจาระเป็นเลือด ผู้ป่วยต้องไม่ใช่เด็กที่มีอายุต่ำกว่า 2 ปี ด้วยยังมิได้มีการศึกษาถึงความปลอดภัยการใช้ยากับผู้ป่วยกลุ่มนี้อย่างเพียงพอ ผู้ป่วยสตรีต้องไม่อยู่ในภาวะตั้งครรภ์ หรืออยู่ในภาวะเลี้ยงบุตรด้วยน้ำนมของตนเอง นอกจากนี้ กรณีที่แพทย์สั่งจ่ายยาแมกนีเซียมซิเตรทให้กับผู้ป่วยแล้ว ยังมีสิ่งที่พึงปฏิบัติและข้อมูลบางประการที่ควรต้องทราบเพิ่มเติม เช่น ห้ามมิให้ผู้ป่วยปรับขนาดรับประทานด้วยตนเอง หากพบอาการแพ้ยานี้เช่น แน่นหน้าอกหายใจลำบาก มีผื่นขึ้นเต็มตัว บวมตามใบหน้า-มือ-เท้า ให้หยุดใช้ยานี้ แล้วรีบมาพบแพทย์มาโรงพยาบาลทันทีฉุกเฉิน ผู้ป่วยจะมีอาการข้างเคียง ผลข้างเคียง เกิดขึ้นบ้าง เช่น รู้สึกไม่สบายในท้องร่วมกับมีอาการท้องเสียติดตามมา อาการข้างเคียงเหล่านี้สามารถหายได้เองด้วยร่างกายจะมีการปรับตัวหลังการใช้ยานี้ แต่หากเกิดอาการข้างเคียงอย่างรุนแรงต่อเนื่อง และรบกวนการดำเนินของชีวิตประจำวัน ต้องหยุดการใช้ยานี้ แล้วรีบกลับมาพบแพทย์มาโรงพยาบาลเพื่อแพทย์พิจารณาปรับแนวทางการรักษา อนึ่ง การที่ร่างกายได้รับเกลือแมกนีเซียมมากเกินไปสามารถส่งผลต่อการทำงานของระบบอวัยวะต่างๆในร่างกาย เช่น ต่อระบบประสาท เช่น ทำให้รู้สึกสับสน ซึมเศร้า ง่วงนอน มีการหายใจลำบาก ต่อการทำงานของหัวใจ โดยทำให้เกิดความดันโลหิตต่ำ การนำคลื่นไฟฟ้าหัวใจผิดปกติ และเกิดภาวะหัวใจเต้นช้าผิดปกติติดตามมา ต่อระบบทางเดินอาหาร จะกระตุ้นให้อยากอาเจียน หรือกดระบบการหลั่งพาราไทรอยด์ฮอร์โมนจากต่อมพาราไทรอยด์ และทำให้ระดับแคลเซียมในเลือดต่ำอีกด้วย การใช้แมกนีเซียมซิเตรทในรูปของยาระบายเป็นเรื่องปลายทาง ผู้ป่วยควรหาสาเหตุของอาการท้องผูกร่วมกับ การปรับพฤติกรรมของการบริโภค การออกกำลังกาย การพักผ่อนอย่างเหมาะสม ขอแนะนำอ่านบทความทางสุขภาพในเว็บไซด์ หาหมอ.com เรื่อง ท้องผูก แมกนีเซียมซิเตรทมีสรรพคุณ คุณสมบัติ รักษาโรคอะไร ยาแมกนีเซียมซิเตรทมีสรรพคุณข้อบ่งใช้ เช่น ใช้เป็นยาระบายบรรเทาอาการท้องผูกทั้งในผู้ใหญ่และในเด็ก แมกนีเซียมซิเตรทมีกลไกการออกฤทธิ์อย่างไร ยาแมกนีเซียมซิเตรทมีกลไกการออกฤทธิ์โดยตัวยาจะออกฤทธิ์โดยมีกระบวนการดึงน้ำตามเนื้อเยื่อของร่างกายเข้าสู่ลำไส้ ปริมาณน้ำในลำไส้ที่ค่อยๆเพิ่มขึ้นจะสร้างแรงดันและเกิดการกระตุ้นให้ลำไส้มีการบีบตัวและเกิดการขับถ่ายอุจจาระติดตามมา แมกนีเซียมซิเตรทมีรูปแบบการจัดจำหน่ายอย่างไร ยาแมกนีเซียมซิเตรทมีรูปแบบการจัดจำหน่าย เป็นยาน้ำชนิดรับประทาน ขนาด 1.745 กรัม30 มิลลิลิตร แมกนีเซียมซิเตรทมีขนาดรับประทานอย่างไร ยาแมกนีเซียมซิเตรทมีขนาดรับประทาน เช่น ผู้ใหญ่และเด็กอายุมากกว่า 12 ปี รับประทานยาครั้งละ 240 มิลลิลิตร ครั้งเดียว จากนั้นให้รอการขับถ่าย เด็กอายุ 6 - 12 ปี รับประทานครั้งละ 100 - 150 มิลลิลิตร ครั้งเดียว เด็กอายุ 2 - 5 ปี รับประทาน 0.5 มิลลิลิตรน้ำหนักตัว 1 กิโลกรัม ขนาดรับประทานสูง สุดไม่เกิน 200 มิลลิลิตร หากยังไม่ขับถ่ายให้ทำตามคำแนะนำของแพทย์ผู้รักษา เด็กอายุต่ำกว่า 2 ปี ห้ามใช้ยานี้กับเด็กที่มีอายุต่ำกว่า 2 ปี อนึ่ง หากผู้ป่วยมีภาวะโรคไตหรือมีค่าครีอะตินีนเคลียแรนซ์น้อยกว่า 50 มิลลิลิตรนาที ให้หลีกเลี่ยงการใช้ยานี้ ด้วยอาจทำให้เกลือแมกนีเซียมในเลือดมีระดับสูงเกินปกติ หลังการรับประทานยานี้ แพทย์มักจะแนะนำให้ดื่มน้ำตามด้วย ควรดื่มน้ำตามปริมาณที่แพทย์แนะนำ ควรรับประทานยานี้ช่วงท้องว่าง คือ ประมาณ 1 ชั่วโมงก่อนอาหาร หรือประมาณ 2 ชั่วโมง หลังอาหาร หมายเหตุ ขนาดยาและระยะเวลาในการใช้ยาที่ระบุในบทความนี้ เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดรวมถึงยาแมกนีเซียมซิเตรท ผู้ป่วยควรแจ้ง แพทย์ พยาบาล และเภสัชกร เช่น ประวัติแพ้ยาทุกชนิด เช่น กินยาใช้ยาแล้วคลื่นไส้มาก ขึ้นผื่น หรือแน่นหายใจติดขัดหายใจลำบาก หอบเหนื่อย มีโรคประจำตัวต่างๆ รวมทั้งกำลังกินยาใช้ยาอะไรอยู่ เพราะยาแมกนีเซียมซิเตรทอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรี ควรแจ้งว่าอยู่ในภาวะตั้งครรภ์ หรือกำลังให้นมบุตร เพราะยาหลายประเภทสามารถผ่านทางน้ำนม หรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาแมกนีเซียมซิเตรท สามารถรับประทานเมื่อนึกขึ้นได้ ถ้าเวลาใกล้ เคียงกับการรับประทานยาในมื้อถัดไป ไม่จำเป็นต้องเพิ่มขนาดรับประทานเป็น 2 เท่า อย่างไรก็ตามเพื่อประสิทธิผลของการรักษา ควรรับประทานยาแมกนีเซียมซิเตรทตรงเวลา แมกนีเซียมซิเตรทมีผลไม่พึงประสงค์อย่างไร ยาแมกนีเซียมซิเตรท สามารถก่อให้เกิดผลอาการไม่พึงประสงค์จากการช้ยา ผลข้างเคียงอาการข้างเคียง เช่น คลื่นไส้ ท้องเสีย รู้สึกไม่สบายในช่องท้อง กล้ามเนื้ออ่อนแรง รู้สึกสับสน ง่วงนอน ซึมเศร้า ระบบหายใจล้มเหลว ไตทำงานผิดปกติ อาจพบ ความดันโลหิตต่ำ หัวใจเต้นช้าผิดจังหวะ และเกิดภาวะเกลือแคลเซียมในเลือดต่ำ มีข้อควรระวังการใช้แมกนีเซียมซิเตรทอย่างไร มีข้อควรระวังการใช้ยาแมกนีเซียมซิเตรท เช่น ห้ามใช้กับผู้ที่แพ้ยาแมกนีเซียมซิเตรท ห้ามใช้ยานี้กับ สตรีตั้งครรภ์ สตรีที่อยู่ในภาวะให้นมบุตร เด็ก นิยามคำว่าเด็ก และผู้สูงอายุโดยไม่มีคำสั่งจากแพทย์ ห้ามปรับขนาดรับประทานด้วยตนเอง ห้ามใช้ยานี้ด้วยตนเองเป็นประจำ ด้วยจะเสี่ยงต่อภาวะเกลือแมกนีเซียมในร่างกายเกินมาตรฐานจนส่งผลกระทบต่อระบบการทำงานของ ระบบประสาท หัวใจ รวมถึงกระบวนการเผาผลาญพลังงานของร่างกาย ห้ามใช้ยานี้กับ ผู้ที่มีภาวะลำไส้อุดตัน ผู้ที่ถ่ายเป็นเลือดอุจจาระเป็นเลือด ผู้ที่อยู่ในภาวะคลื่นไส้อาเจียน หลีกเลี่ยงการใช้ยากับผู้ป่วยโรคไต ควรเตรียม-รอการขับถ่ายหลังรับประทานยาไปแล้วภายใน ½ - 6 ชั่วโมง การใช้ยานี้ควรต้องเป็นไปตามคำสั่งของแพทย์เท่านั้น หากหลังรับประทานยานี้ แล้วพบอาการถ่ายมีเลือดปนอุจจาระเป็นเลือด ให้รีบนำตัวผู้ ป่วยมาพบแพทย์มาโรงพยาบาลทันทีฉุกเฉิน หากอาการท้องผูกไม่ดีขึ้นหลังใช้ยานี้ ควรกลับมาพบแพทย์มาโรงพยาบาลเพื่อแพทย์พิจารณาปรับแนวทางการรักษา ควรค้นหาสาเหตุของอาการท้องผูกและรักษาที่ต้นเหตุ ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิด รวมยาแมกนีเซียมซิเตรทด้วย ยาแผนโบราณทุกชนิด อาหารเสริม ผลิตภัณฑ์เสริมอาหาร และสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้งควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน แมกนีเซียมซิเตรทมีปฏิกิริยาระหว่างยากับยาตัวอื่นอย่างไร ยาแมกนีเซียมซิเตรทมีปฏิกิริยาระหว่างยากับยาตัวอื่น เช่น หลีกเลี่ยงการรับประทานยาแมกนีเซียมซิเตรท ร่วมกับยาต้านเอชไอวี เช่นยา Dolutegravir ด้วยเกลือแมกนีเซียมจะรบกวนการดูดซึมของยา Dolutegravir และทำให้ประสิทธิภาพในการรักษาด้อยลงไป หลีกเลี่ยงการรับประทานยาแมกนีเซียมซิเตรท ร่วมกับยา Hydrocortisone ด้วยจะเพิ่ม ความเสี่ยงของภาวะขาดน้ำของร่างกาย มีระดับเกลือโพแทสเซียมในเลือดต่ำ และทำให้กล้ามเนื้ออ่อนแรง หายใจลำบาก จนถึงขั้นหัวใจเต้นผิดจังหวะติดตามมา ห้ามรับประทานยาแมกนีเซียมซิเตรท ร่วมกับยา Ciprofloxacin ด้วยจะทำให้การดูดซึมยา Ciprofloxacin ลดน้อยลงจนส่งผลต่อการต่อต้านเชื้อแบคทีเรียที่เป็นสาเหตุของการติดเชื้อ หากจำเป็นต้องใช้ร่วมกัน ควรเว้นระยะเวลาของการรับประทานยาให้ห่างกันประมาณ 4 - 6 ชั่วโมง หลีกเลี่ยงการรับประทานยาแมกนีเซียมซิเตรท ร่วมกับยา Ergocalciferol Vitamin D โดยเฉพาะกับผู้ป่วยที่ต้องทำการล้างไต จะทำให้ระดับเกลือแมกนีเซียมในร่างกายเพิ่มสูงจนเป็นเหตุให้เกิดอาการ คลื่นไส้อาเจียน ใบหน้าแดง ความดันโลหิตต่ำ หัวใจเต้นช้า ง่วงนอน จนถึงขั้นภาวะโคม่าติดตามมา ควรเก็บรักษาแมกนีเซียมซิเตรทอย่างไร ควรเก็บยาแมกนีเซียมซิเตรท เช่น เก็บยาในช่วงอุณหภูมิ 20 - 25 องศาเซลเซียส Celsius ไม่เก็บยาในช่องแช่แข็งของตู้เย็น ไม่เก็บยาในห้องน้ำหรือในรถยนต์ เก็บยาในภาชนะที่ปิดมิดชิด พ้นแสงแดด ความร้อน และความชื้น เก็บยาให้พ้นมือเด็กและสัตว์เลี้ยง แมกนีเซียมซิเตรทมีชื่ออื่นอีกไหม ผลิตจากบริษัทอะไรบ้าง ยาแมกนีเซียมซิเตรท มียาชื่อการค้าอื่น และ บริษัทผู้ผลิต เช่น ชื่อการค้า บริษัทผู้ผลิต Magnesium citrate oral solution แมกนีเซียมซิเตรท ออรอล โซลูชั่น CVS Pharmacy
Magnesium citrate ยาระบายชนิดน้ำ ทางคลินิกใช้เป็นยาแก้ท้องผูกเตรียมได้จากเกลือของแมกนีเซียมเข้าทำปฏิกิริยากับกรดซิตริก Citric acidใช้ปรับค่าความเป็นกรดด่างในอาหารแมกนีเซียมซิเตรทจะดึงดูดน้ำตามเนื้อเยื่อต่างๆของร่างกายเข้ามาอยู่ในลำไส้กระตุ้นให้อยากขับถ่ายผู้ป่วยต้องไม่มีอาการ ปวดท้อง คลื่นไส้อาเจียน หรือถ่ายมีเลือดปนอุจจาระเป็นเลือด ผู้ป่วยต้องไม่ใช่เด็กที่มีอายุต่ำกว่า 2 ปี ห้ามมิให้ผู้ป่วยปรับขนาดรับประทานด้วยตนเอง หากผู้ป่วยมีภาวะโรคไตหรือมีค่าครีอะตินีนเคลียแรนซ์น้อยกว่า 50 มิลลิลิตรนาที ให้หลีกเลี่ยงการใช้ยานี้ห้ามรับประทานยาแมกนีเซียมซิเตรท ร่วมกับยา Ciprofloxacin ด้วยจะทำให้การดูดซึมยา Ciprofloxacin ลดน้อยลงจนส่งผลต่อการต่อต้านเชื้อแบคทีเรียที่เป็นสาเหตุของการติดเชื้อ หากจำเป็นต้องใช้ร่วมกัน ควรเว้นระยะเวลาของการรับประทานยาให้ห่างกันประมาณ 4 - 6 ชั่วโมงเก็บยาในช่วงอุณหภูมิ 20 - 25 องศาเซลเซียส Celsius ไม่เก็บยาในช่องแช่แข็งของตู้เย็น
เภสัชวิทยา Pharmacology